Met Gala

Met Gala (  ) — ყოველწლიური მაღალი მოდის საქველმოქმედო ფესტივალი, რომელიც იმართება მანჰეტენზე მეტროპოლიტენის ხელოვნების მუზეუმიში. Met Gala მიიჩნევა მსოფლიოს ყველაზე პრესტიჟულ და გლამურულ მოდის ღონისძიებად. დამსწრეებს ეძლევათ შესაძლებლობა, გამოხატონ საკუთარი თავი მოდის საშუალებით. სამოსი, რომელიც წარმოდგენილია ღონისძიებაზე, ინსპირირებულია საღამოს თემატიკით. ღონისძიება ცნობილია როგორც „მოდის უდიდესი ღამე", როცა „მაღალი მოდა კვეთს ისტორიას უმაღლესი კულტურული მომენტის შესაქმნელად - ყველაფერი ხელოვნების სახელით";

ღონისძიებაზე დასწრება ნებისმიერ მსურველს არ შეუძლია. Met Gala-ზე წარმოდგენილია ისეთი  პიროვნებები, რომლებიც აღიქმებიან კულტურულად მნიშვნელოვან პიროვნებებად თანამედროვე საზოგადოებაში. მიწვეული სტუმრები მოღვაწეობენ სხვადასხვა სფეროში, მათ შორის მოდა, კინო, ტელევიზია, მუსიკა, თეატრი, ბიზნესი, სპორტი, სოციალური მედია და პოლიტიკა. აღნიშნულ ღონისძიებას ორგანიზებას უწევს მოდის ჟურნალი Vogue. 

ერთი ბილეთის შესვლის ფასი 2024 წელს 75,000 აშშ დოლარამდე გაიზარდა, 2023 წელს კი იყო 50,000 დოლარი.

Met Gala იმართება ყოველწლიურად მაისის პირველ ორშაბათს.  აღსანიშნავია, რომ ღონისძიების სპეციფიკური თემა წინასწარ იგეგმება. სტუმრები ვალდებულნი არიან გაითვალისწინონ თემატიკა და ისე შეარჩიონ კოსტიუმები.

1995 წლიდან დღემდე Met Gala-ს ორგანიზების საკითხებს 
ხელმძღვანელობს Vogue-ის აღმასრულებელი დირექტორი ანა ვინტური.
ამჟამად Met Gala  სულ უფრო გლობალური და მრავალფეროვანი ხდება თავისი პერსპექტივითა და მასშტაბურობით.

ისტორია
Met Gala დაარსდა 1948 წელს მოდის პიარ-სპეციალისტ ელეონორ ლამბერტის მიერ, რათა ახლად დაარსებულ კოსტიუმების ინსტიტუტს დახამრებოდა განვითარებაში. მე-20 საუკუნეშიც ყოველწლიურად აღინიშნებოდა Met Gala იმ დღეს, როცა პირველად გაიხსნა კოსტიუმების ინსტიტუტი ნიუ-იორკში. პირველი Met Gala შედგებოდა მხოლოდ სადილისგან და ბილეთები ღირდა 50 დოლარი. არსებობის პირველი რამდენიმე ათწლეულის განმავლობაში Met Gala იყო უბრალოდ ერთ-ერთი მრავალი ყოველწლიური საქველმოქმედო ღონისძიება ნიუ-იორკის დაწესებულებებისთვის. შესაბამისად, დამსწრეები თითქმის მთლიანად შედგებოდნენ ნიუ-იორკის მაღალი საზოგადოების წევრებისა და ქალაქის მოდის ინდუსტრიის წარმომადგენლებისგან. 1948-დან 1971 წლამდე ღონისძიება ტარდებოდა მანჰეტენის სხვადასხვა ადგილზე, მათ შორის ცენტრალურ პარკსა და რეინბოუ რუმში.

მას შემდეგ რაც 1972 წელს დაიანა ვრილენდი კოსტიუმების ინსტიტუტის კონსულტანტი გახდა, Met Gala მეტად  გლობალურ და გლამურულ ღონისძიებად იქცა, თუმცა ის კვლავ მიმართული იყო ნიუ-იორკის ადგილობრივი მაღალი საზოგადოების წრეებზე.
თანდათან ღონისძიებამ მასშტაბური ხდებოდა, რადგან ესწრებოდნენ ისეთი ცნობადი პირები, როგორებიც იყვნენ:  ელიზაბეთ ტეილორი, ენდი უორჰოლი, ბიანკა ჯაგერი, დაიანა როსი, ელტონ ჯონი, ლაიზა მინელი, მადონა, ბარბრა სტრეიზანდი და შერი. აღსანიშნავია, რომ სწორედ დაიანა ვრილენდის ხელმძღვანელობის დროს ჩატარდა ღინისძიება  მეტროპოლიტენის მუზეუმში. Met Gala-ს თემატური გაფორმებაც ამავე პერიოდსა და პიროვნებას ეკუთვნის.

Met Gala მას შემდეგ განვითარდა. ის მიჩნეულია მსოფლიოს ყველაზე გამორჩეულ, გლამურულ და ექსკლუზიურ საზოგადოებრივ ღონისძიებად. ის ასევე ერთ-ერთი უდიდესი საქველმოქმედო ღონისძიებაა ნიუ-იორკში.  2013 წელს Met Gala-ს მეშვეობით 9 მილიონი აშშ დოლარი შეგროვდა, მომდევნო წელს 12 მილიონი, ხოლო 2022 წლისთვის რეკორდული 17.4 მილიონი.
ჯამურმა შემოწირულობებმა პირველად გადააჭარბა 200 მილიონ დოლარს 2019 წლის ღონისძიების შემდეგ. 

1948 წლიდან Met Gala ყოველწლიურად თანმიმდევრობით იმართებოდა, გარდა 1957, 2000 და 2002 წლებისა. 2020 წლის მეტ გალა გაუქმდა COVID-19 პანდემიის გამო. Met Gala განახლდა 2021 წელს, მაგრამ ჩატარდა სექტემბერში, მაისის ნაცვლად.  2022 წელს ღინისძიება დაუბრუნდა ტრადიციულ მაისის ცერემონიას.
თანამედროვე პერიოდი
მინი|ანა ვინტური, 2024 წელი
Met Gala გლობალურად ცნობილი მაღალი მოდის საქველმოქმედო სანახაობაა, რომლის დროსაც შექმნილი კოსტიუმები რამდენიმე თვის განმავლობაშიც კი რჩება საგამოფენო დარბაზში. მაგალითად, 2014 წლის გამოფენა გაგრძელდა 8 მაისიდან 10 აგვისტომდე.

ანა ვინტური, Vogue-ის მთავარი რედაქტორი და Met Gala ღონისძიების წამყვანი თავმჯდომარე 1995 წლიდან (1996 და 1998 წლების გარდა), ზედამხედველობს როგორც საქველმოქმედო კომიტეტს, ასევე სტუმრების სიას, Vogue-ის თანამშრომლების დახმარებით, რომლებიც ეხმარებიან მოწვეულთა სიის შედგენაში.   ღონისძიებაზე დამსწრეთა რიცხვი შეზღუდულია. Met Gala-ზე მოწვეული სტუმრების რაოდენობა 650-700 ადამიანით განისაზღვრება.

2020 წლიდან  Met Gala ორგანიზატორებმა დაიწყეს  ინფლუენსერების მოწვევაც.
თემა
გამოფენას ყოველ წელს ენიჭება კონკრეტული თემა, რომელსაც სტუმრები უნდა მიჰყვნენ, თუმცა ეს არ არის სავალდებულო. ღონისძიება მოიცავს კოქტეილის საათსა და ოფიციალურ სადილს. კოქტეილის საათის განმავლობაში, სტუმრები წითელ ხალიჩაზე გადიან, ათვალიერებენ წლის სპეციალურ თემატურ გამოფენას, ხოლო შემდეგ იკავებენ ადგილებს წვეულებამდე. წვეულებაზე წარმოდგენილია ცნობილი შემსრულებლების გამორჩეული გამოსვლები.

თემა განსაზღვრავს არა მხოლოდ გამოფენის ტონს, არამედ სტუმრების ვიზუალსაც. ისინი ცდილობენ, ჩაიცვან ყოველწლიური თემის შესაბამისად, რაც ხშირად იწვევს მოდაში კონკრეტული თემების პოპულარიზაციას. 

2025 წლის Met Gala ფოკუსირებულია შავკანიან დენდიზმზე.
სქოლიო

კატეგორია:პერიოდული ღონისძიებები
კატეგორია:მოდა
კატეგორია:ნიუ-იორკის მუზეუმები